stanford-oval/wikipedia huggingface dataset:
Tammer Tehtaat

Tammer Tehtaat Oy oli Tampereella 1916–1969 toiminut suomalainen kumiteollisuusalan yritys. Yrityksen nimenä oli vuoteen 1941 saakka Suomen Hihnatehdas Oy. Yhtiön toimitusjohtajana oli 1938–1959 Eric Schauman.
Tammer Tehtaat valmisti voimansiirto- ja kuljetushihnoja sekä kumi- ja paloletkuja. Yritys valmisti myös 1950- ja 1960-luvulla täyskumisia Tammer-keilapalloja sekä vuoteen 1952 saakka Regina- ja Aino-merkkisiä kondomeja. Tehdas sijaitsi alun perin Näsilinnankadulla kunnes vuonna 1963 uusi hihnatehdas valmistui Tampereen Kalkun teollisuusalueelle.
Tammer Tehtaat Oy yhdistettiin 1969 Oy Nokia Ab:hen. Tämä jälkeen Kalkussa sijainnut tehdas keskittyi hihnojen ja telamattojen valmistukseen kun taas paloletkujen valmistus siirtyi Tampella Oy:lle. Tampereen hihnatehtaan omistajina olivat Nokian jälkeen Trelleborg Ab, Svedala Industri Ab ja vuodesta 2001 Metso Oyj. ContiTech Finland Oy osti vuonna 2013 Metso Minerals Finland Oy:n kuljetinhihnaliiketoiminnan ja kuljetinhihnoja valmistavan Tampereen hihnatehtaan.
Aiheesta muualla

Tammer Tehtaat Oy: Pörssitiedon yhtiöesitys
SM-liiga

SM-liiga voi tarkoittaa seuraavia Suomen pääsarjoja:
Jääkiekon SM-liiga
A-junioreiden SM-liiga (jääkiekko)
Salibandyn SM-liiga
Käsipallon SM-liiga
Lentopallon SM-liiga
Paintballin SM-liiga
Rullakiekon SM-liiga
Shakin SM-liiga
Tenniksen SM-liiga
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SM-liiga”, voi hakea sivunnimihaulla, laajalla sivunnimihaulla tai tekstihaulla.
The Young and the Hopeless

| The Young and the Hopeless Good Charlotte |
| --- | --- | --- |

Studioalbumin tiedot
 Äänitetty : 2002
 Julkaistu: 1. lokakuuta 2002
 Tuottaja(t): Eric Valentine
 Tyylilaji: Pop-punk, post-grunge
 Kesto: 43.04
 Levy-yhtiö: Epic Records
Good Charlotten muut julkaisut
| Good Charlotte 2000 | The Young and the Hopeless 2002 | The Chronicles of Life and Death 2004 |
The Young and the Hopeless on Good Charlotten toinen albumi. Se julkaistiin 1. lokakuuta 2002. Albumi on saanut nimensä Tunteita ja tuoksuja (The Young and the Restless) -saippuaoopperan mukaan. Albumia on myyty jo yli 4 miljoonaa kappaletta maailman laajuisesti.
Kappaleet

"A New Beginning" - 1:48
"The Anthem" - 2:55
"Lifestyles of the Rich and Famous" - 3:10
"Wondering" - 3:31
"The Story of My Old Man" - 2:42
"Girls and Boys" - 3:01
"My Bloody Valentine" - 3:54
"Hold On" - 4:06
"Riot Girl" - 2:17
"Say Anything" - 4:21
"The Day That I Die" - 2:58
"The Young and The Hopeless" - 3:32
"Emotionless" - 4:02
"Movin' On" - 3:26
Roy Blunt

Roy Blunt
Roy Blunt (s. 10. tammikuuta 1950 Niangua) on yhdysvaltalainen republikaanisen puolueen poliitikko.
Blunt valmistui Southwest Baptist Universitysta taiteiden kandidaatiksi vuonna 1970 ja Missourin osavaltionyliopistosta taiteiden maisteriksi 1972. Hän on työskennellyt high schoolin historianopettajana sekä vuosina 1973–1984 Greenen piirikunnan (Missouri) päävaaliviranomaisena. Vuosina 1984–1993 Blunt oli Missourin osavaltion Secretary of State ja vuosina 1993–1996 Southwest Baptist Universityn puheenjohtaja. Hän istui vuosina 1997–2011 Yhdysvaltain edustajainhuoneen jäsenenä, ja hän edusti Missourin osavaltiota Yhdysvaltain senaatissa vuosina 2011–2023.
Tee se itse (kappale)

| ”Tee se itse” Maustetytöt |
| --- | --- | --- |

Singlen tiedot
 Julkaistu: 12. kesäkuuta 2020
 Formaatti: LP, digitaalinen lataus, striimaus
 Tuottaja(t): Kalifornia-Keke
 Tyylilaji: pop, iskelmä
 Kesto: 03.38
 Levy-yhtiö: Is This Art!
Listasijoitukset
  Radiolista: 9.
Maustetyttöjen muut singlet
| ”Jos mulla ei ois sua, mulla ei ois mitään” 2019 | ”Tee se itse” 2020 | ”Ne tulivat isäni maalle” 2020 |
”Tee se itse” on suomalaisen Maustetytöt-yhtyeen single vuodelta 2020. Huhtikuuhun 2021 mennessä kappaleen singleversion musiikkivideota oli katsottu YouTubessa yli 400 000 kertaa. Spotifyssa kappaleen single- ja albumiversiota on huhtikuuhun 2021 mennessä kuunneltu yhteenlaskettuna yli 800 000 kertaa.
Tausta

Singlen oli alun perin tarkoitus olla ensimmäinen single yhtyeen Eivät enkelitkään ilman siipiä lennä -studioalbumille. Kappaletta ei kuitenkaan sisällytetty albumille ja sen korvasi kappaleesta tehty albumiversio.
Singlelle pidettiin sen julkaisupäivänä julkaisukonsertti, Tampereella G Livelabissa.
Musiikkivideo

Kappeleen musiikkivideo tehtiin yhteistyössä Mieli Ry:n Kriisipuhelimen kanssa.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Tee se itse (Single versio) | 3.38 |  |  |  |  |  |  |  |
Rise Up (Freaky Fortunen kappale)

| Rise Up |
| --- | --- |
 Freaky Fortune esittämässä kappaletta lavalla vuoden 2014 Eurovision laulukilpailussa.
Kappaleen tiedot
Esittäjä(t):  Freaky Fortune feat. Riskykidd
Säveltäjä(t):  Freaky Fortune
Sanoittaja(t):  Freaky Fortune, Riskykidd
Euroviisutiedot
Vuosi:  2014
Maa:  Kreikka
Kieli:  englanti
Video:  videolinkki
Rise Up on kreikkalaisen duon Freaky Fortunen dancekappale, jolla esiintyy myös rapartisti Riskykidd. He edustavat kappaleella Kreikkaa vuoden 2014 Eurovision laulukilpailussa Tanskassa. He voittivat Kreikan karsinnan 11. maaliskuuta 2014.
Freaky Fortune ja Riskykidd esiintyivät kilpailun toisessa semifinaalissa 8. toukokuuta kilpailupaikalla 13 ja pääsivät finaaliin, jossa he sijoittuivat sijalle 20 kerättyään 35 pistettä.
Listasijoitukset

| Lista (2014) | Paras sijoitus |
| --- | --- |
 Kreikka: 4
Saint-Prix

Saint-Prix voi tarkoittaa seuraavia:
Maantiede

Saint-Prix, kunta Ranskassa Allierin departementissa
Saint-Prix, kunta Ranskassa Ardèchen departementissa
Saint-Prix, kunta Ranskassa Saône-et-Loiren departementissa
Saint-Prix, kunta Ranskassa Val-d'Oisen departementissa
Saint-Prix-lès-Arnay, kunta Ranskassa Côte-d'Orin departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint-Prix”, voi hakea sivunnimihaulla, laajalla sivunnimihaulla tai tekstihaulla.
Roy Carroll

Roy Carroll
Roy Carroll (s. 30. syyskuuta 1977) on pohjoisirlantilainen jalkapallomaalivahti. Hän on edustanut Linfieldiä vuodesta 2016 lähtien. Hänen aiempia seurojaan ovat Hull City (1995–1997), Wigan Athletic (1997–2001), Manchester United (2001–2005), West Ham United (2005–2007), Rangers (2007–2008), Derby County (2008–2009), tanskalainen Odense BK (2009–2011), kreikkalainen OFI Kreeta (2011–2012), kreikkalainen Olympiakos (2012–2014) sekä Notts County (2014–2016).
Carroll on pelannut Pohjois-Irlannin maajoukkueessa 45 maaottelua vuodesta 1999 alkaen.
Salesforce Tower (San Francisco)

Salesforce Tower kuvattuna vuonna 2020.
Salesforce Tower on San Franciscossa Yhdysvalloissa sijaitseva 326 metriä korkea pilvenpiirtäjä, joka on kaupungin korkein rakennus. Torni rakennettiin vuosina 2014–2018, ja siinä on 61 kerrosta. Rakennuksessa on yhdistetty betonia ja terästä sekä komposiittirakennetta. Rakennus on toimostokäytössä, ja sen suunnitteli arkkitehtitoimisto Pelli Clarke & Partners.
TTR

World Snowboard Tour (WST) (entinen TTR) on Terje Håkonsenin, Drew Stevensonin ja Reto Lammin vuonna 2002 perustama lumilautailun maailmankiertue. Kilpailukiertueella on rankingjärjestelmä, joka yhdistää yli 180 itsenäistä eri tasoista lumilautailutapahtumaa. Kaiken tasoiset lumilautailijat kilpailevat kiertueen eri osakilpailuissa keräten rankingpisteitä, joiden perusteella kauden päätteeksi jaetaan WST World Snowboard Champion – titteli.
Swatch World Snowboard Tour on voittoa tuottamaton organisaatio, jonka tavoitteena on kehittää lumilautailua huippu-urheilulajina ja säilyttää kilpailujen korkealaatuinen taso. WST tekee töitä sen eteen että laji säilyttää perinteisen hauskuutensa ja lajin luovat piirteet huolimatta siitä että kilpaillaan pisteistä freestyle kiertueella.
Formaatti

WST-kilpailuja järjestävät ympäri maailmaa yksittäiset kisajärjestäjät. Kilpailuja on eriarvoisia asteikolla 1–6 tähteä. Yksi kiertue kestää noin 10 kuukautta ja huipentuu finaaliin, johon pääsevät eniten pisteitä keränneet laskijat sekä suurempien kisojen voittajat.
Formaatti > Kilpailut

Kaudella 2012-2013
Oakley And Shaun White Present Air & Style Beijing
O’Neill Evolution
Winter X Games
Billabong Air & Style Innsbruck
Burton European Open
Burton US Open
The Arctic Challenge
Formaatti > Lajit

WST-kisoissa on neljä lajia:
Slopestyle
Big air
Halfpipe
Quarterpipe
Aiemmat voittajat

| Kausi | Miehet | Naiset |
| --- | --- | --- |
| 2005–2006 |  Mathieu Crépel |  Cheryl Maas |
| 2006–2007 |  Shaun White |  Torah Bright |
| 2007–2008 |  Kevin Pearce |  Jamie Anderson |
| 2008–2009 |  Peetu Piiroinen |  Kelly Clark |
| 2009–2010 |  Peetu Piiroinen |  Enni Rukajärvi |
| 2010–2011 |  Peetu Piiroinen |  Jamie Anderson |
WST Suomessa

Battery Catfight 4-tähden kilpailu, Levi (Slopestyle, Halfpipe ja Railjam)
Stars of the Stadium 5-tähden kilpailu, Lahti (Big Air)
Lumilautailun SM-kilpailut 2-tähden kilpailu (Slopestyle, Half Pipe)
Burton AM Tour 2-tähden kilpailu (Slopestyle)
Youngster Tour 1-tähden kilpailu (Slopestyle, Half Pipe)
Aiheesta muualla

WST:n sivusto
Saint-Pourçain-sur-Sioule

| Saint-Pourçain-sur-Sioule |
| --- | --- |

 vaakuna
 Saint-Pourçain-sur-Sioule
 Koordinaatit: 46°18′30″N, 3°17′24″E 
Valtio:  Ranska
Alue:  Auvergne
Departementti:  Allier
Arrondissementti:  Moulins
Väkiluku (2010):  4 987
 
 Kunnan kotisivut 
Infobox OKVirheellinen NIMI-arvo: 
Saint-Pourçain-sur-Sioule on kunta Ranskassa Allier'n departementissa Auvergnen alueella. Se on vanha kaupunki joka on kasvanut 500-luvulla perustetun luostarin ympärille. Saint-Pourçain-sur-Sioule sijaitsee keskellä vanhaa viininviljelyaluetta. Keskiajalla alueen viiniä juotiin Ranskan kuninkaan hovissa. Nykyään tätä AOC luokiteltua viiniä viljellään 19 kunnassa yli 600 hehtaarin alueella.
Aiheesta muualla

Kuvia tai muita tiedostoja aiheesta Saint-Pourçain-sur-Sioule Wikimedia Commonsissa
Roy Campanella

Willie Mays (vas.) ja Roy Campanella
Roy Campanella (19. marraskuuta 1921 – 26. kesäkuuta 1993) oli yhdysvaltalainen baseballpelaaja, joka tuli tunnetuksi ensisijaisesti siepparina. Hän syntyi Philadelphiassa, Pennsylvaniassa.
Campanellan isä oli italialaistaustainen ja äiti afroamerikkalainen. Hän aloitti uransa Negro Leaguessa, mutta pääsi vuonna 1948 Major League Baseballiin. Hänen joukkueenaan oli vuoteen 1958 Brooklyn Dodgers.
28. tammikuuta 1958 Campanella joutui auto-onnettomuuteen, joka johti hänen  halvaantumiseensa. Hän sai kuntoutuksen tuloksena käsiensä käyttötaidon suurimmilta osin takaisin, mutta joutui lopettamaan peliuransa ja päätyi pysyvästi pyörätuoliin.
Campanella kelpuutettiin vuonna 1969 Baseball Hall of Fameen. Hän kuoli Kaliforniassa 71-vuotiaana.
Sanakirjatiedosto

Sanakirjatiedostoa käytetään käänteistiedoston hakemistona. Sanakirjatiedostoon kootaan käänteistiedoston hakuavaimet sekä avainten yhteydessä olevien tietueiden lukumäärä.  Sanakirjatiedoston hakuavaimeen liitetään yleensä suora osoite hakuavaimen tietoihin käänteistiedostossa.
Sanakirjatiedosto on nopea käsitellä, sillä se on pienempi kuin käänteistiedosto. Käänteistiedoston tyypistä riippuen voidaan luoda kenttäkohtaisia sanakirjatiedostoja tai sekasanakirjatiedostoja.
Salesforce Tower (Chicago)

| Salesforce Tower |
| --- | --- |
 Salesforce Tower vuonna 2023.
Tiedot
Sijainti:  Chicago, Yhdysvallat
Rakennettu:  2020–2023
Käyttötarkoitus:  toimisto
Tila:  valmis
Yritykset
Arkkitehti:  Pelli Clarke & Partners
Urakoitsija:  Hines
Omistaja:  Hines
Tekniset tiedot
Kerroksia:  60
Korkeus
Antenni:  254,6 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Salesforce Tower on Chicagossa Yhdysvalloissa sijaitseva 255 metriä korkea, 60-kerroksinen pilvenpiirtäjä, joka on osa Wolf Point -rakennuskokonaisuutta. Tornissa on toimistotiloja, ja se rakennettiin vuosina 2020–2023. Rakennuksen suunnitteli arkkitehtitoimisto Pelli Clarke & Partners.
San Francisco–Oakland Bay Bridge

| San Francisco–Oakland Bay Bridge |
| --- | --- |
 San Franciscon puoleinen sillan pää, kuvassa oikealla kahden riippusillan yhteinen ankkurituki.
Ajokaistoja:  5+5
Ylittää:  San Franciscon lahti
Sijainti:  San Franciscon ja Oaklandin välillä Kaliforniassa, Yhdysvalloissa
Siltatyyppi:  riippusilta, ulokeristikkosilta, ristikkosilta
Liikenne päivässä:  280 000
Avattu liikenteelle:  1936
Koordinaatit:  37°49′10″N, 122°20′48″W
Lisää silta-artikkeleitaArkkitehtuurin teemasivulla
Kartta San Francisco - Oakland Bay Bridgestä.
Alkuperäinen silta, joka yhdistää Oaklandin ja San Franciscon.
San Francisco–Oakland Bay Bridge (paikalliset käyttävät yleisesti lyhyempää nimeä Bay Bridge, siltaan viitataan myös lyhenteellä SFOBB) on San Franciscon lahden ylittävä silta. Bay Bridge avattiin liikenteelle 12. marraskuuta 1936. Alkuperäinen silta on osa Interstate 80 -moottoritietä ja se yhdistää Oaklandin San Franciscoon. Bay Bridgen osuus San Franciscosta Yerba Buena -saarelle, joka on San Franciscon lahden puolivälissä, koostuu kahdesta peräkkäisestä riippusillasta, jotka yhdistyvät ankkurituella. Yerba Buenan ja Oaklandin välinen osuus on ulokeristikkosiltojen ja ristikkosiltojen yhdistelmä. Silta on kaksikantinen, yläkannen liikenne kulkee kohti San Franciscoa. Siltaan kuuluu myös kaksikerroksinen tunneliosuus Yerba Buenalla.
Sillan itäosa on rakennettu uudelleen ja avattiin liikenteelle 2. syyskuuta 2013.
Saint-Pons (Alpes-de-Haute-Provence)

| Saint-Pons |
| --- | --- |
 Saint-Ponsin kirkko
 Saint-Pons
 Koordinaatit: 44°23′35″N, 6°37′43″E 
Valtio:  Ranska
Alue:  Provence-Alpes-Côte d’Azur
Departementti:  Alpes-de-Haute-Provence
Arrondissementti:  Barcelonnette
Pinta-ala:  
 – Kokonaispinta-ala:  32,1 km²
Väkiluku (2016):  640 
 – Väestötiheys:  20 as./km²
Kunnan numero:  04195
 
 Kunnan kotisivut 
Infobox OKVirheellinen NIMI-arvo: 
Saint-Pons on kunta Ranskan kaakkoisosassa Alpes-de-Haute-Provencen departementissa Provence-Alpes-Côte d’Azurin alueella.
Saint-Pons sijaitsee Ubayen laaksossa, jonka vanhimpia kyliä se on. Kylän keskustassa oleva Saint-Ponsin kirkko on peräisin 1100-luvulta. Kunnan alueella on myös pienlentokenttä, joka on purjelentäjien tukikohta.
Aiheesta muualla

Kuvia tai muita tiedostoja aiheesta Saint-Pons (Alpes-de-Haute-Provence) Wikimedia Commonsissa
Ryhmä Wagnerin toiminta Afrikassa

Kymmenen aseistetun ajoneuvon luovutus Keski-Afrikan tasavallassa lokakuussa 2020.
Ryhmä Wagnerin toiminta Afrikassa alkoi vuonna 2017, mistä lähtien venäläisten palkkasotureiden armeijayhtiöt ovat tarjonneet asiakkailleen suoraa sotilaallista tukea ja siihen liittyviä turvallisuuspalveluja propagandatoimien ohella. Wagnerilla on ollut Afrikassa sekä onnistuneita että epäonnistuneita operaatioita. Lokakuussa 2019 Venäjän presidentti Vladimir Putin nimesi Afrikan ”merkittävien mahdollisuuksien” alueeksi yhteistyölle Venäjän kanssa.
Venäjän puolustusministeriön alainen Africa Corps alkoi syksystä 2023 alkaen Wagnerin sijaan hoitaa Venäjän puolisotilaallisia ja sotilaallisia operaatioita Afrikassa.
Toiminnan taustaa

Wagnerin suurin sotilaallinen menestys on luultavasti ollut toimiminen presidentin suojeluskaartina ja sotilasvallankaappauksen estäjänä Keski-Afrikan tasavallan pääkaupungissa Banguissa. Luultavasti suurin epäonnistuminen tapahtui Mosambikissa, jonne Wagner asettui syyskuussa 2019 kapinallisten vastaisiin operaatioihin. Seitsemän Wagnerin henkilöstön ja 20 Mosambikin erikoisjoukkojen surmaaminen lokakuussa omassa tulessa johti sen vetäytymiseen vuoden 2020 alussa.
Wagnerin soturit ovat olleet aktiivisia Malin, Keski-Afrikan tasavallan, Mosambikin ja Libyan sodissa. He liittoutuvat sellaisten taisteluun joutuneiden johtajien ja miliisin komentajien kanssa, jotka voivat maksaa palveluistaan käteisellä tai tuottoisilla kaivostoimiluvilla arvokkaisiin mineraaleihin, kuten kultaan, timantteihin ja uraaniin. Wagnerin joukot ovat kohdanneet usein syytöksiä kidutuksesta, siviilien murhista ja muista väärinkäytöksistä.
Varsinaisten sotilasoperaatioiden lisäksi Wagner sekaantuu politiikkaan, tukee itsevaltaisia johtajia ja järjestää digitaalisia propagandakampanjoita. Se lahjoittaa ruokaa köyhille ja tuottaa Afrikkaan sijoittuvia väkivaltaelokuvia. Wagner-ryhmää johtaneen Jevgeni Prigožinin rahoittamassa elokuvassa Turist (ven. Турист, 2021) venäläiset sotilasneuvonantajat kuvataan sankareina. Elokuva on myös dubattu paikallisella songon kielellä.
Keski-Afrikan tasavalta

Prigožinin yhtiö Lobaye Invest on saanut oikeudet kulta- ja timanttikaivoksiin Keski-Afrikan tasavallassa vastineeksi sotilaskoulutuksesta. Paikalliset louhivat arvometalleja valvojanaan Wagner, joka tukee hallitusta varmistaakseen tulonlähteensä. Heinäkuussa 2018 tunnistamattomat asemiehet surmasivat kolme toimittajaa, jotka olivat tutkimassa Wagner-ryhmää.
Wagner toimii Keski-Afrikan tasavallassa yhä enemmän itsenäisesti. Vaikka Wagner-ryhmän palkkasoturit yhä kouluttavat Keski-Afrikan tasavallan asevoimia, he ovat toimineet riippumattomasti valtion joukoista vähintään 50 prosentissa poliittisen väkivallan tapahtumista toukokuusta 2021 alkaen, lukuun ottamatta lokakuuta 2021 sekä huhti- ja kesäkuuta 2022. Wagner-palkkasoturit ovat syyllistyneet siviileihin kohdistuvaan väkivaltaan useammin kuin toimiessaan valtion joukkojen rinnalla.
Marraskuussa 2021 pystytettiin venäläisten sotilaiden muistomerkki maan pääkaupunkiin Banguihin.
Helmikuussa 2023 Venäjän suurlähettiläs Keski-Afrikan tasavallassa sanoi, että maassa on 1 890 venäläistä "opettajaa". Wagner-ryhmästä on tullut tärkeä voima Ranskan joukkojen lähdettyä. Se johtaa maata, sanoi kenraali Stephen Townsend vuonna 2022.
Keski-Afrikan tasavalta > Toimittajasurmat

Kolme Wagneria tutkinutta toimittajaa ammuttiin Keski-Afrikassa kesällä 2018. Huhtikuussa 2018 Wagnerin toimintaa Syyriassa tutkinut toimittaja putosi asuntonsa parvekkeelta Jekaterinburgissa ja kuoli. Nämä Wagneriin liittyvät epäselvät kuolemat lyhyen ajan sisällä ovat herättäneet arveluita motiiveista. Toimittaja Julia Ioffen mukaan toimittajille on vaarallisinta asettua Putinin geopolitiikkaa vastaan.
Mali

Vuonna 2021 Malin hallitus pyysi Wagner-ryhmää apuun islamin taistelijoita vastaan. Wagnerin saapumisen jälkeen Ranska veti joukkonsa Malista. Britannian ulkoministeriö on kuvaillut Wagneria ”konfliktin ajuriksi”, joka ”rahastaa epävakaudella omien etujensa hyväksi, kuten olemme nähneet muissa konfliktien koettelemissa maissa, kuten Libyassa ja Keski-Afrikan tasavallassa”.
Maaliskuussa 2022 uutisoitiin, että Malin joukot ja Wagnerin venäläiset palkkasoturit olisivat teloittaneet noin 300 ihmistä Keski-Malissa.
Lokakuussa 2022 Yhdysvaltain korkea virkamies Victoria Nuland totesi Malin turvallisuustilanteen huonontuneen merkittävästi hallitsevan sotilasjuntan valintojen vuoksi, joihin kuuluu päätös tehdä yhteistyötä Wagnerin kanssa. Terrorismin liittyvät tapaukset ovat lisääntyneet noin 30 prosenttia viimeisen kuuden kuukauden aikana.
Yhdysvallat, Ranska ja muut länsimaat syyttävät junttaa Wagnerin palkkaamisesta, minkä Malin viranomaiset kiistävät. He sanovat tekevänsä yhteistyötä Venäjän armeijan kanssa valtioiden välillä.
Alueilta, jossa Wagner-joukot työskentelevät, on tullut paljon raportteja ihmisoikeusloukkauksista. YK:n rauhanturvaoperaatiolta on estetty pääsy ”suuriin alueisiin” maasta. Sen edustusto MINUSMA on valittanut sitä, että juntta rajoittaa sen toimintaa. Nuland totesi: "Olemme huolissamme siitä, että nämä joukot eivät ole kiinnostuneita Malin kansan turvallisuudesta vaan rikastumisestaan ja maan avolouhinnasta – mikä pahentaa terrorismitilannetta."
Sudan

20. maaliskuuta 2022 Yhdysvallat, Iso-Britannia ja Norja antoivat Al-Sudani-lehdessä yhteislausuman, jonka mukaan Wagner-ryhmä on sekaantunut ”laittomiin toimintoihin” kullankaivussa ja disinformaation levittämisen Sudanissa. Sudanin ulkoministeriö vastasi, että hallitus haluaisi kieltää kokonaan Wagnerin läsnäolon kaivosteollisuudessa ja sen antaman koulutuksen maan armeijalle. Turkin valtion uutistoimisto Anadolu Ajansi nimesi yhdeksän Afrikan maata, joissa Wagner toimii.
Prigožin toimi peiteyhtiöiden kautta ja lensi yksityisellä suihkukoneella tapaamaan Afrikan presidenttejä ja sotilasjohtajia. Peiteyhtiöt kuitenkin jättivät paperijäljen. Yhdysvaltain valtiovarainministeriö asetti vuonna 2020 pakotteita Prigožinin Meroe Gold -yhtiölle, jonka Sudanin johtaja Mihail Potepkin oli aiemmin töissä Pietarin trollitehtaalla.
Sudanin kullantuotanto kasvoi huimasti vuoden 2011 jälkeen, kun Etelä-Sudanin itsenäistyminen oli vienyt suurimman osan maan öljyvarallisuudesta. Vain kourallinen sudanilaisia on rikastunut kullalla, jonka kauppaa hallitsee kenraali Hamdanin perhe. Sudanin keskuspankin mukaan noin 70 prosenttia kullasta salakuljetetaan maasta. Wagner tukee Hamdania, ja se tuki myös hänen edeltäjäänsä, Omar al-Bashiria.
Sudanilaiset kullankaivajat syyttivät heinäkuussa 2022 Wagnerin palkkasotureita joukkomurhista Etelä-Darfurin osavaltion ja Keski-Afrikan tasavallan (CAR) välisellä rajalla. Silminnäkijöiden mukaan Wagner-ryhmä on taistellut ryöstääkseen alueen rikkaat kultakaivokset edellisinä kuukausina, kun venäläiset palkkasoturit tappoivat useita kaivostyöläisiä ainakin kolmessa suuressa iskussa. Kaksi sudanilaista kaivostyöläistä, jotka selvisivät hengissä maaliskuussa 2022 Wagnerin palkkasoturien hyökkäyksistä, kertoivat olleensa pidätettyinä ja kidutettuina päiviä.
Aiheesta muualla

How Russia Is Restructuring Wagner’s Africa Operations, The Wall Street Journal, 2.11.2023
Vines, Alex, Wagner in Africa: Precarious future after Prigozhin's reported death, 27.8.2023, BCC
Moving Out of the Shadows, Shifts in Wagner Group Operations Around the World, Raportissa analysoidaan Wagner-ryhmän toiminnan keskeisiä suuntia eri puolilla maailmaa keskittyen syvällisesti palkkasoturiorganisaation toimintaan Ukrainassa, Keski-Afrikan tasavallassa ja Malissa, ACLED, 2.8.2023.
Wagnerin sotureita Keski-Afrikan tasavallassa.
Bamakossa, Malissa osoitettiin mieltä vuoden 2021 vallankaappauksen jälkeen. Mukana oli Malin ja Venäjän lippuja.
The Real McCoy (albumi)

| The Real McCoy Andy McCoy |
| --- | --- | --- |

Soundtrack-albumin tiedot
 Julkaistu: 1999
 Tuottaja(t): Andy McCoy, Hombre Lampinen
 Tyylilaji: rock
 Levy-yhtiö: AMT
Andy McCoyn muut julkaisut
| Building On Tradition 1995 | The Real McCoy 1999 | Soul Satisfaction 2018 |
The Real McCoy on Pekka Lehdon ohjaaman The Real McCoy elokuvan soundtrack-albumi. Albumi sisältää Andy McCoyn elokuvaan säveltämiä kappaleita sekä McCoyn aiempaa tuotantoa.
Kappaleet

Kaikki kappaleet säveltänyt Andy McCoy, ellei toisin mainittu.
Mind Over Matter – 03.42
Through The Eyes Of A Child – 03.32 (säv. Andy McCoy, Ari Lampinen)
Hanoi Rocks: Tragedy – 04.03
Keys To Heaven – 04.31
Shadow Chasing – 03.57
Strung Out – 04.43
Inner City Bleeds – 04.29
Super McFly – 04.21
Hanoi Rocks: Don't You Ever Leave Me – 03.56
The Real McCoy – 07.29
Anna Kitaran Laulaa – 02.42 (säv. Dave Lindholm)
River Of Dreams – 03.44
Shiva – 01.34
Kokoonpano

Andy McCoy – laulu, kitara
Mark "Ricky" Greenfield – basso
Angela Nicoletti – laulu
Sami "Sande" Vettenranta – rummut
Ari "Hombre" Lampinen – kitara
Karl Sinkkonen – kosketinsoitin
Abdissa "Mamba" Assefa – lyämäsoitin